CELEX: C2005/031/54
Language: lv
Date: 2005-02-05 00:00:00
Title: lieta T-490/04: Prasība pret Eiropas Kopienu Komisiju, ko Vācijas Federatīvā Republika iesniedza 2004. gada 21. decembrī

5.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 31/29
            
         Prasība pret Eiropas Kopienu Komisiju, ko Vācijas Federatīvā Republika iesniedza 2004. gada 21. decembrī
   (lieta T-490/04)
   (2005/C 31/54)
   tiesvedības valoda - vācu
   Eiropas Kopienu Pirmās instances tiesā 2004. gada 21. decembrī izskatīšanai ir iesniegta prasība pret Eiropas Kopienu Komisiju, ko cēla Vācijas Federatīvā Republika, ko pārstāv W. D. Plessing un T. Lübbig, advokāts.
   Prasītāja prasījumi Pirmās instances tiesai ir šādi:
   
               —
            
            
               atzīt par spēkā neesošu Komisijas 2004. gada 20. oktobra lēmumu (K(2004)4001/3) par vācu tiesisko regulējumu pasta sagatavošanas pakalpojumu jomā, jo īpaši par piegādes ar saviem spēkiem starpnieku un pasta pakalpojumu apvienotāju pieeju publiskajam pasta tīklam un ar to saistītajiem īpašajiem tarifiem (BdKEP - ierobežojumi pasta sagatavošanas jomā);
            
         
               —
            
            
               piespriest Komisijai atlīdzināt izdevumus.
            
         Pamati un galvenie argumenti
   Saskaņā ar apstrīdēto lēmumu Vācijas Pasta likuma 51. panta 1. daļas 2. teikuma 5. punkts, saskaņā ar ko Deutsche Post AG (Vācijas Pasts) darbībai pasta nosūtīšanas jomā pārejas periodā ir rezervētais tiesiskais stāvoklis (tā saucamā ekskluzīvā licence), pārkāpj EKL 86. panta 1. punktu saistībā ar 82. pantu tiktāl, ciktāl šis noteikums neļauj profesionālajiem pasta sagatavotājiem, neatkarīgi no tā, vai tie darbojas kā viena nosūtītāja piegādes ar saviem spēkiem starpnieki vai vairāku klientu pasta pakalpojumu apvienotāji, saņemt no daudzuma atkarīgās daļējo pakalpojumu atlaides par pasta sūtījumu piegādi Deutsche Post AG korespondences centros.
   Vācijas Federatīvā Republika prasība, kas ir iesniegta saskaņā ar EKL 230. panta 2. daļu, apgalvo, ka apstrīdētais lēmums pārkāpj kā EKL 82. pantu, tā arī pasta pakalpojumu Direktīvu 97/67/EK (1), jo
   
               —
            
            
               Komisija nepamatoti uzskata, ka vācu regulējums paplašina vispārīgo pakalpojumu sniedzēja Deutsche Post AG dominējošo stāvokli tirgū rezervētās jomas ietvaros arī uz norādīto pasta sagatavošanas tirgu, par sliktu pasta sagatavotājiem;
            
         
               —
            
            
               dažāda izturēšanās pret piegādi ar saviem spēkiem, ko veic nosūtītājs, salīdzinot ar profesionālajiem pasta pakalpojumu sniedzējiem, nav uzskatāma par diskrimināciju EKL 82. panta un pasta pakalpojumu Direktīvas 12. panta 5. ievilkuma izpratnē;
            
         
               —
            
            
               apstrīdētais lēmums priekšlaicīgi aizskar jomu, kas ir pieļaujamā veidā rezervēta Deutsche Post AG ekskluzīvai licencei saskaņā ar pasta pakalpojumu Direktīvas 7. panta 1. punktu.
            
         Bez tam, Vācijas Federatīvā Republika apgalvo, ka apstrīdētais lēmums, pretēji EKL 253. pantam, nav pietiekami pamatots.
   
      (1)  Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV L 15, 14. lpp.)